Μπιφτέκια κοτόπουλου γλυκοπικάντικα
Γλυκοπικάντικα μπιφτέκια κοτόπουλου με sweet chili sauce που τα συνοδεύουμε με καροτοσαλάτα με ρίγανη και ελιές.
1 κιλό κιμάς κοτόπουλου (μπούτι + στήθος), 250 γρ. ψωμί, χωρίς την κόρα, μουσκεμένο σε γάλα, καλά στυμμένο, 250 γρ. κρεμμύδι ξερό, ψιλοκομμένο, 1 σκελίδα σκόρδο, λιωμένη, 2 κουτ. σούπας sweet chili sauce (γλυκοπικάντικη σάλτσα – σε μεγάλα σούπερ μάρκετ, συνήθως στα ράφια με τις μουστάρδες, τις κέτσαπ κ.ά.) ή 1 κ.γ. μέλι + 1 κ.γ. καυτερό μπούκοβο, 2 κουτ. σούπας πασάτα, 2 αυγά χυμός από 1 μικρό λεμόνι, 1 κουτ. σούπας ρίγανη ξερή, 1/4 μάτσο μαϊντανός, ψιλοκομμένος, 70 ml ελαιόλαδο, αλάτι, φρεσκοτριμμένο πιπέρι
Για να φτιάξουμε τα μπιφτέκια κοτόπουλου γλυκοπικάντικα, ξεκινάμε σοτάρωντας σε ένα τηγάνι στο λάδι σε μέτρια φωτιά το κρεμμύδι με το σκόρδο για 4-5 λεπτά.Αποσύρουμε, αδειάζουμε σε μπολ (μαζί με το λάδι) και αφήνουμε λίγο να κρυώσει.Προσθέτουμε τα υπόλοιπα υλικά και ζυμώνουμε καλά μέχρι να έχουμε ένα αφράτο μείγμα.Προθερμαίνουμε τον φούρνο στους 200° C στον αέρα και καλύπτουμε ένα ρηχό ταψί με λαδόκολλα.Πλάθουμε το μείγμα του κιμά σε 6 μεγάλα μπιφτέκια, τα αραδιάζουμε στο ταψί και ψήνουμε για περίπου 20 λεπτά, μέχρι να ροδίσουν.Συνοδεύουμε με καροτοσαλάτα με ρίγανη και ελιές.
Αλεύρι (ζύμες),Κιμάς κοτόπουλου,BBQ